b"\n_START_ARTICLE_\nCatalina Maura i Pou\n_START_SECTION_\nBiografia\n_START_PARAGRAPH_\nLa seva mare va morir al seu part. De petita va \xc3\xa9sser molt religiosa i va tenir visions de la Mare de D\xc3\xa9u. Per evitar un matrimoni no desitjat, el 1686 ingress\xc3\xa0 a l'orde de les monges agustinianes al Convent de la Concepci\xc3\xb3 de Mallorca, prenen el nom de Catalina de Sant Tom\xc3\xa0s de Villanueva. Pel seu do de discerniment hom la consult\xc3\xa0 davant tota mena de situacions i dificultats. Va tenir diversos episodis m\xc3\xadstics, que les primeres vegades van fer pensar que estava posse\xc3\xafda i va \xc3\xa9sser exorcitzada. En un d'ells, descrit a biografies posteriors, rebia la comuni\xc3\xb3 del mateix Jesucrist; en altres se li aparegueren sant Agust\xc3\xad d'Hipona i Ramon Llull. Escrigu\xc3\xa9 poesies i algunes obres religioses, a m\xc3\xa9s d'estudiar l'obra de Ramon Llull._NEWLINE_Proclamada serventa de D\xc3\xa9u, t\xc3\xa9 incoat el proc\xc3\xa9s de beatificaci\xc3\xb3."